Bard, Lambak Aosta

Articles with short description
Short description is different from Wikidata

Ang Bard (Valdostano:  ; Issime Walser ) ay isang bayan at comune (komuna o munisipalidad) sa rehiyon ng Lambak Aosta, hilagang-kanlurang Italya. Bahagi ito ng Unité des communes valdôtaines du Mont-Rose at may populasyon na 134. Ito ay kasapi ng asosasyong I Borghi più belli d'Italia ("Ang mga pinakamagandang bayan sa Italya").

Ang Muog ng Bard (; ) ay isang portipikadong complex na itinayo noong ika-19 na siglo ng Pamilya Saboya sa isang mabatong prominente sa itaas ng bayan. Matapos ang maraming taon ng pagpapabaya, ito ay ganap na naipanumbalik. Noong 2006 Ito ay muling binuksan sa mga turista bilang tahanan para sa Museo ng Alpes. Ang kuta ay mayroon ding mga eksibisyon ng sining. Sa tag-araw, ang pangunahing patyo ay ginagamit upang maglaman ng mga musiko at teatrikong pagtatanghal.

Kasaysayan 

Matatagpyan Bard sa gitna ng isang malalim at makitid na bangin sa ulunan ng lambak ng Aosta. Ang estratehikong puntong ito ay tinitirhan na mula noong panahong Neolitiko habang ang mga arkeologo ay nakahanap ng ilang malalaking nakaukit na bato sa paligid ng lugar. Nang maglaon, naging pangunahing ruta ito sa pagitan ng Seltang Galo at ng Romanong kabihasnan ng tangway ng Italya.

Sa mahabang panahon ang kapangyarihan ng Panginoon ng Bard - na ang impluwensiya ay lumawak sa buong kalapit na Valle di Champorcher - Bard, dahil sa estratehikong posisyon nito, sa gitna ng isang malalim at makitid na bangin, ay itinuturing noong sinaunang panahon na isang ligtas na balwarte laban sa mga pagsalakay .

Ngayon ang bayan ay may maraming mga gusali na itinayo noong ika-16 na siglo. Kabilang dito ang Bahay ng Obispo at ang Bahay ng Sundial. Ang Dora Baltea ay tinatawid din ng isang tulay na batong Medyebal.

Ang Muog ng Bard, na nagpoprotekta sa paso, ay itinayo sa lugar ng maraming naunang mga kuta. Noong Mayo 1800, pinahinto nito ang isang buong hukbong Pranses na naglulunsad ng gulatang pag-atake sa Hilagang Italya. Sa kalaunan ay nahulog ito sa dibisyon ng Pranses na heneral na si Joseph Chabran noong Hunyo 1, 1800.

Sa panahon ng pasistang rehimen, isinanib sa munisipalidad ng Bard ang Hône.

Heograpiya at klima 
Matatagpuan ang Bard sa pinakamakipot na punto ng Lambak ng Aosta. Sa puntong ito, biglang lumiko ang Dora Baltea sa paligid ng malaking batong promontoryo kung saan matatagpuan ang Muog ng Fort. Ang matarik na gilid ng lambak ay nangangahulugan na ang nayon ay puno ng maliliit na kalye na napapaligiran ng mga makasaysayang gusaling bato.

Ang klima ay banayad sa halos buong taon. Ang taglamig ay malamig ngunit karaniwang tuyo.

Mga monumento at tanawin 
Ang Bard, bilang karagdagan sa makasaysayang kuta, ay mayroon pa ring tipikal na urbanong pagkakaayos ng isang medyebal na borgo (nayon), na may mga kilalang gusali na itinayo noong ika-15 at ika-16 na siglo, kabilang ang Bahay ng Obispo, Casa Valperga, Casa Ciucca, at Casa della Meridiana. Ang partikular na kagandahan ay ang palasyo ng marangal na Nicole, ang huling bilang ng Bard, na itinayo noong ikalabing walong siglo.

Sa lumang nayon ay maaari ring puntahan ang Casa Challant, punong-tanggapan ng mga gawaing isinagawa sa pagtatapos ng dekada '90 hanggang unang bahagi ng dekada 2000, na may kontribusyon ng pamayanang Europeo, para sa pagpapanumbalik ng mga kuta at nayon.

Ang ruta ng Via Francigena ay dumadaan sa makasaysayang sentro ng Bard, na nagmumula sa Arnad at Hône, pagkatapos tumawid sa tulay sa ibabaw ng Dora Baltea, at pagkatapos ay patungo sa Donnas at Pont-Saint-Martin.

Mga sanggunian

Mga panlabas na link 

 Media related to Bard at Wikimedia Commons
  Bard official website
 Bard page  Archived 2013-04-11 at the Wayback Machine on "The most beautiful villages in Italy" website

Mga artikulong naglalaman ng Italyano
Mga koordinado sa Wikidata